Source: http://docplayer.hu/2378892-E-privacy-olvasokonyv.html
Timestamp: 2016-10-24 00:39:52+00:00

Document:
⭐E-privacy olvasókönyv
E-privacy olvasókönyv
Download "E-privacy olvasókönyv"
1 Dr. Galántai Zoltán E-privacy olvasókönyv Dialógusok a privacyről és az internetről meg a cyberpornóról, a megfigyelésekről és egyebekről TARTALOM Bevezetés helyett: adattorony Szereplők Ugyan kit érdekel a privacy? (és egyáltalán: mi is az) A Szerző meséje: A privacy és a csillagok Cyberpornó Hogyan mentette meg egy orgazmus az életemet A megfigyelők megfigyelése A Szerző meséje: Pedofilchip A terroristaellenes harc Maginot-vonala A Szerző meséje: Az apagyilkos kivégzése Zárszó helyett A Némi digitális önvédelem Függelék Felhasznált irodalom Köszönetnyilvánítás2 A telekép egyszerre volt vevő- és adókészülék. Akármilyen hangot idézett elő Winston az egészen halk suttogáson kívül, a készülék felvette. Sőt: ameddig a fémlap látómezején belül tartózkodott, nemcsak hallhatták, hanem láthatták is. Azt persze nem lehetett tudni, hogy egy adott pillanatban megfigyelik-e az embert. Bizonytalan volt, hogy a Gondolatrendőrség milyen gyakran és milyen rendszer szerint kapcsolódik be egy-egy magán-teleképkészülékbe. Még az is elképzelhető volt, hogy mindenkit állandóan figyelnek. Mindenesetre akkor kapcsolódhattak be akárkinek a készülékébe, amikor csak akartak. Az embernek abban a tudatban kellett élnie s abban a tudatban is élt, ösztönné vált megszokásból, hogy minden hangját hallják, s kivéve, ha sötét van, minden mozdulatát figyelik. Winston továbbra is hátat fordított a teleképnek. Így biztonságosabb volt, bár nagyon jól tudta, hogy még a hát is áruló lehet. (Orwell: Szíjgyártó László fordítása) 23 Bevezetés helyett: adattorony A floridai Virginia Beach az óceán partján fekszik, és valósággal vonzza a turistákat a turisták pedig a bűnözőket vonzzák, ezért a város elhatározta, hogy bekamerázza a tengerpartot meg a belvárost. Ehhez olyan arcfelismerő kamerákat akartak használni, amik az arc meghatározott pontjának távolságából afféle digitális mintázatot hoznak létre, és ezt hasonlítják össze az adatbázisban tárolt bűnözők arcának digitális mintázatával. Majd pedig szükség esetén riasztják a rendőrséget. A jogvédők egyáltalán nem értenek egyet az elképzeléssel a túlnyomó többség azonban igen. Ez a mi védelmünket szolgálja. Ha nem csinálunk semmi rosszat, akkor nincs miért nyugtalankodnunk, mondta a 39 éves Bonnie Satterlee pennsylvaniai Johnstownból, amikor az arcfelismerő kamerákról kérdezték, és ez nyugodtan tipikus álláspontnak tekinthető (nem csupán az Amerikai Egyesült Államokban, de például Magyarországon is). Pedig abból, hogy valakinek nincs titkolnivalója, még nem következik, hogy nem lehet ellene felhasználni a róla gyűjtött adatokat ban egy Edwin Black nevű amerikai tudósnak feltűnt, hogy a washingtoni Holokauszt Múzeumban egy IBM Hollerith D-11 típusú lyukkártya-osztályozó berendezés áll közvetlenül a bejárat mellett. A rajta olvasható felirat szerint az IBM szervezte meg azt az 1933-as németországi népszámlálást, melynek során a nácik a zsidókat azonosították, írja Black. A D-11 előtt állandóan annyian csoportosultak, hogy végül ki kellett cserélni egy kisebb gépre, mert valóságos forgalmi dugó alakult ki. De a mintegy 15 millió múzeumlátogatóból egyedül Black-nek jutott eszébe feltenni azt a kérdést, hogy vajon mi köze is van az IBM-nek a második világháborús náci népirtáshoz, és az, amit a következő években sikerült előásnia, több mint megdöbbentő volt. Amennyire tudni lehet, csupán véletlen egybeesés, hogy könyvének, Az IBM és a holokausztnak a megjelenésekor rögtön sor került egy perre is: ezt február 9-én a washingtoni Cohen, Milstein, Hausfeld & Toll ügyvédi iroda indította a holokauszt öt túlélőjének nevében. Black viszont rögtön arra az álláspontra helyezkedett, hogy jobb lenne, ha a jogászok kimaradnának a dologból (ugyanis, mondta, az IBM-nek a nácikkal való kapcsolata elsősorban nem jogi, hanem morális kérdéseket vet fel). Úgyhogy most számunkra sem annyira az az érdekes, hogy a pert hamarosan meg is szüntették (Michael D. Hausfeld, a felpereseket képviselő ügyvéd szerint azért, mert azok a német cégek, amelyek több milliárd dolláros alapot hoztak létre a túlélők számára, most kijelentették, hogy máskülönben nem fizetnek). Hanem inkább az, hogy ettől kezdve biztosak lehetünk benne, hogy adott esetben egyáltalán nem veszélytelen dolog, ha hagyjuk, hogy bármilyen adatunkhoz hozzáférjenek még akkor sem, ha ismét csak elvileg rettenetesen törvénytisztelő és becsületes állampolgárok vagyunk. Black szerint Tudatosítanunk kell magunkban, hogy miképpen állították össze a maguk feketelistáit a nácik, nehogy egyszer majd mások megint mások ellen állíthassanak össze hasonló listákat. Eközben több mint életveszélyes lenne lebecsülni az adatok és az adatgyűjtési technológiák szerepét. Egy Rudolf Cheim nevű holland zsidónak a bergen-belseni koncentrációs táborban az IBM németországi leányvállalata, a Deusche Hollerith Machinen Gesselschaft (röviden: Dehomag) által gyártott Hollerith-kártyákkal dolgozva alkalma nyílt megfigyelni, hogy a hármas és a négyes oszlopban található lyukak azt jelölik, hogy az illetőt miért szállították munkatáborba (a 3-as a homoszexualitást; a 9-es a köztörvényes bűnözőt; a 12-es a zsidót; a 8-as a cigány származást jelölte). A 34-es oszlopban található 3-as lyuk a természetes 34 halált; a 4-es a kivégzést; az 5-ös az öngyilkosságot; a 6-os a különleges bánásmódot (gázkamra, tarkólövés), stb. jelentette, és persze minden táborlakóról volt egy lyukkártya az azonosító számával elvégre így könnyebben lehetett számon tartani őket... Lyukkártyák segítségével szervezték meg a nácik a vasúti menetrend összehangolását (és minden vasútállomást elláttak lyukkártyarendszerrel), hogy gyorsabban jussanak el a szerelvények a frontra (vagy a koncentrációs táborba). Mindeközben a Dehomag továbbképzéseket tartott a náci tisztek számára, és évi másfél milliárd lyukkártyát állított elő; a lyukkártyát használták fel a zsidók tudományos alaposságú kiéheztetésére; újabb és újabb gépeket adtak bérbe a náci államnak és biztosították hozzá a megfelelő support -ot, hogy azok üzemképesek maradjanak. Persze a Dehomag tette azt is lehetővé, hogy azonosítsák a zsidókat, és magát a faji besorolást, tehát a nem vallás, hanem nemzedékekre visszamenő származás szerinti osztályozást is a Dehomag találta ki. Black meglehetősen keserűen jegyezte meg könyvének németországi bemutatóján, hogy német hatékonyság és amerikai találékonyság ötvözete volt mindaz, ami történt, és ez tette lehetővé azt is, hogy az egész társadalomra kiterjesszék a Hollerith-féle módszert: a foglalkozásokat, a betegségeket és a nemzetiségi hovatartozást lyukkártyára vitték fel. Méghozzá nem csak a bűnözők, az ellenállók és az alacsonyabb rendű fajok, hanem mindenki esetében... még valamikor az 1930-as években Friedrich Zahn árja tudós azon lelkendezett, hogy a központi statisztikai hivatalok együttműködésével folyamatos megfigyelés alatt tarthatóak a nyilvántartott személyek, miközben a Dehomag Litcherfelbében 55 (!) vasúti kocsinyi lyukkártyát tárolt 50 százalékos páratartalmon és C közötti hőmérsékleten, hogy szükség esetén mindig legyen belőlük utánpótlás. Heinrich Himmler személyesen kezdeményezte az SS statisztikai évkönyv összeállítását, a Dehomag pedig olyan klienseket mondhatott magáénak, mint például a müncheni Katolikus Temetkezési Vállalat meg az eisenachi Egyházi Tanács, és erre kellőképpen büszke is volt. Az egyik plakátjukon egy gyárépület felett óriási lyukkártya volt látható, és a rajta keresztülhaladó fénysugarak bevilágították az épület minden zugát. A Hollerith átvilágítja az Ön cégét, és ezzel segíti a felügyeletet, valamint a szervezést. Egy másik plakáton a lyukkártya egy, az égen lebegő, óriási szemből türemkedett ki: Lássunk mindent a lyukkártya szemével. De túlzásról persze szó sincs: a náci Belügyminisztérium még azt is felvetette, hogy nem kellene-e egy 25 emeletes adattornyot építeni, ahol az emeletek szobája a hónapoknak; a szobák szekrénye pedig, a 70 millió nyilvántartott német születési dátumának felelt volna meg (az újszülöttek adatait a szülők vallásának megjelölésével 1935 óta dolgozták fel lyukkártyán akárcsak a házasságkötések minden adatát). És így tovább. Érdemes tehát elgondolkodni rajta, hogy ma milyen megoldások állnak azoknak a rendelkezésére, akik egy totális ellenőrző rendszert akarnak kidolgozni. Már a náci Németországban kifejlesztettek egy ujjlenyomatszortírozó rendszert (ezt a titkosszolgálat sürgősen ki is sajátította magának), de ez a 21. sz. elejének mércéjével mérve nem lehetett valami hatékony. A 80-as évek közepén az FBI 23 millió bűnöző ujjlenyomatát tartotta nyilván; egyedül Kalifornia állam pedig 7,5 millióét de egy San Francisco-i nyomozó arra a megállapításra jutott, hogy ha át akarná nézni a náluk tárolt mindössze 330 ezret, és hajlandó lenne heti hét napon keresztül napi nyolc órát ezzel tölteni, akkor 33 év alatt végezne vele. Aztán 1985-ben megjelent az AFIS (Automated Fingerprint Identification System), ami képes volt másodpercenként ujjlenyomatot összehasonlítani az adatbázisban találhatóakkal vagyis egymillióhoz alig fél órára volt szüksége. Az Amerikai Igazságügyi Minisztérium jelentése 45 szerint amikor először alkalmazták az AFIS-t, akkor a San Francisco-i Rendőrség már nyolc éve és sok ezer munkaórán keresztül kutatott az ujjlenyomat-adatbázisban a második világháborús koncentrációs tábor egy túlélőjének, annak a Miriam Slamovich-nak a meggyilkolása ügyében, akit 1978-ban, a saját otthonában lőttek le. A gyilkos ugyan tökéletesen tiszta ujjlenyomatot hagyott a tett színhelyén, de mivel nem volt gyanúsított vagy egyéb nyom, amin el lehetett volna indulni, nagyon kevés esély volt rá, hogy hagyományos, kézi keresési módszerekkel megtalálják azt az adatbázisban. A rendőrség nyomozói azonban kitartóan foglalkoztak az üggyel, és amikor üzembe helyezték az AFIS-t, az 6 perc alatt kikereste, úgyhogy Slamovich feltételezett gyilkosát még aznap elfogták. Azóta a számítógépek nagyságrendekkel lettek gyorsabbak, és igazán nem nehéz arra gondolnunk, hogy mivel a technika önmagában semleges (nem pedig jó vagy rossz), ezért szintén fel lehet használni a bűnözők elfogása helyett az állampolgárok megfigyelésére vagy arra is, hogy ugyanolyan embertelenül visszaéljenek az adatokkal, mint ahogyan a nácik tették csak éppen ma már mérhetetlenül hatékonyabban. A hitleri Németország a bizonyíték rá, hogy a rólunk kezelt adatok roppant veszélyesek lehetnek, és bár jogunkban áll feltételezni, hogy a jövőben nem fordulhat elő semmi ilyesmi (vajon miért is nem?), ez egyáltalán nem látszik biztonságos álláspontnak. Ugyanúgy nem, mint ahogy az sem lenne jó ötlet, ha egy idegennek a kezébe nyomnánk egy megtöltött pisztolyt, megkérnénk, hogy szorítsa a fejünkhöz, és közben erősen bíznánk benne, hogy a ravaszt viszont nem fogja meghúzni. Ésszerűbb inkább ki sem próbálni a dolgot. Az én álláspontom szerint igenis érdemes mindent megtenni azért, hogy az adatainkhoz ne férhessen hozzá bárki csak úgy. Ez a könyv arról szól, hogy miért nincs igaza Bonnie Satterleenek a pennsylvaniai Johnstownból, amikor az óceán partján sétálva azt állítja, hogy csak azoknak kell tartaniuk a megfigyelésektől, akik valóban elkövettek valamit. 56 Szereplők J. Edgar Hoover: John Edgar Hoover (1895. január május 2.) az FBI igazgatója volt 1924-től egészen halála napjáig. Az I. Világháború alatt az Igazságügyi Minisztériumnak dolgozott és az Ellenséges Idegenek Regisztrációs Szekciójának (Enemy Aliens Registration Section) vezetője lett, majd 1919-ben a szintén az Igazságügyi Minisztériumon belül újonnan létrehozott Általános Titkosszolgálati Részleg (General Intelligence Division) irányítójává nevezték ki. Itt 1921-re állítólag gyanús ember adatait tartották nyilván. Az Espionage Act (1917) és a Sedition Act (1918) alapján akciókat kezdett a baloldali és a radikális mozgalmak ellen. (Az ötlet persze nem tőle származott: az Espionage Act alapján ítélték például 10 év börtönre 1917-ben a baloldali Rose Pastor Stokes-t, mert azt írta egy levélben a Kansas City Starnak, hogy az a kormány, ami a spekulánsokat szolgálja, nem szolgálja a népet, és én a népért vagyok, míg a kormány a nyerészkedőkért. ) Hoover 1921-től a Bureau of Investigation igazgatóhelyettese, majd 1924-től az igazgatója volt. A szervezetet 1935-ben nevezték át Federal Bureau of Investigation-re, és 1939-től a legnagyobb hatalmú belső elhárítási szervezetté nőtte ki magát. Hoover a feltételezések szerint valóságos kartotékrendszert vezetett azokról a közéleti szereplőkről és politikusokról, akiket befolyása alá akart vonni, de ezt nem lehet bizonyítani, mert titkárnője, Miss Helen Gandy Hoover halála után főnöke személyes iratainak nagy részét azonnal megsemmisítette. Az a Hoover, aki ebben a könyvben szerepel, a valóságban természetesen soha nem létezett, és így nem is formálhatott véleményt az alább következő kérdésekről. 67 Szerző: Név: Galántai Zoltán Születési hely és idő: augusztus 12., Dunaújváros Állampolgárság: magyar Lakhely: Gödöllő Legmagasabb végzettség: Ph.D. (multidiszciplináris műszaki tudományok, informatikai és filozófiai tudományok) Családi állapot: nős, két gyerek Szemszín: barna Hajszín: barna Vércsoport: Rh+ Testmagasság: 180 cm Testsúly: 72 kg Különös ismertetőjegy: nincs Beosztás: egyetemi docens (BME), a Privacy International nemzetközi vezetőbizottságának a tagja Éves jövedelem: (törölve) Érdeklődési kör: elektronikus privacy, szólásszabadság Egyéb tevékenység: a Privacy Hírlevél főszerkesztője Káros szenvedélyek: (törölve) Politikai beállítottság: (törölve) Vallás: (törölve) Szexuális szokások: (törölve) Web site: cím: Ujjlenyomat, írisz- és DNS-kód: 78 Vízi Patkány: igaz, hűséges barát, házias, életvidám, segítőkész, jólelkű, szolid, nagylelkű, önfeláldozó, nagy képzelőerejű költő. (Kenneth Grahame: Békavári uraság és barátai) Amúgy pedig lelkes privacyvédő és a legtöbb (bár korántsem az összes) esetben a Szerző szócsöve. 89 Ugyan kit érdekel a privacy? (és egyáltalán: mi is az) A Szerző meséje: A privacy és a csillagok Mark Twain szerint Ha nem tetszik New York időjárása, akkor várjál egy órát, és akkor biztosan tetszeni fog, ugyanis a világ talán egyetlen nagyvárosában sem követi egymást ilyen szeszélyesen és kiszámíthatatlanul az eső, a köd és a napsütés. Vagyis amennyiben a fényszennyezéstől eltekintünk is a Big Apple nem éppen ideális hely az amatőr csillagászok számára. Ehhez képest Darin Stephens, a Bushnell optikai cég termékmenedzsere szerint itt több távcsövet adnak el, mint az ország bármelyik más részén és ezeket persze nem az égitestek megfigyelésére használják. Witold Rybczynski, Az otthon: egy gondolat rövid története című könyv szerzője azt írja, hogy az utóbbi pár ezer évben, a városok kialakulásával együtt létrejött egy olyan hallgatólagos megállapodás is a városlakók között, mely szerint nem kukkolunk. De a gyakorlat erre rácáfolni látszik, úgyhogy mára külön kukkolás elleni ipar alakult ki, és a New York Window Film például négyzetlábanként 5-6 dollárért kínál olyan fóliákat, amik az egyik irányból átlátszatlanná változtatják az ablakunkat (de a CP Films Vista Soft Horizon fóliája is nagyjából ugyanennyibe kerül). Vízi Patkány: Kezdjük talán a privacy fogalmának meghatározásával ben két bostoni jogász, Louis D. Brandeis és Samuel D. Warren vetették fel, hogy mindenkinek joga van a privacyhoz, vagyis mindenkit megillet az egyedülhagyatás joga (the right to be let alone). Szerintük azért volt szükséges felhívni a figyelmet a magánélet sérthetetlenségére, mert a legújabb technológiák: a fényképezés, a gyorssajtó, a beszélgetések rögzítésére alkalmas fonográf és a telefon lehetővé tették, hogy bárkinek minden addiginál durvábban és gyorsabban (meg persze hatékonyabban) gázoljanak bele a magánéletébe. Ami például a fényképezést illeti, az 1850-es évek közepén még tükör sem volt minden amerikai vagy angol háztartásban... és az végképp lehetetlen volt, hogy valakit a tudta és beleegyezése nélkül lefényképezzünk, hiszen valóságos műterem kellett hozzá. Aztán 1888-ban megjelent az Eastman Kodak ( Ön megnyomja a gombot, a többi a mi dolgunk ), és egyre többen kezdtek arra panaszkodni, hogy lesből lekapták őket, és ez tökéletesen új problémákat vetett fel, akárcsak 100 évvel később a számítógépek vagy az internet viharos elterjedése, és... Hoover: Ugyan, kit érdekelnek a legújabb technológiák! Kezdjük talán azzal, hogy nincs is értelme az egésszel foglalkozni. Az amerikai Kongresszus, mint mindig, most is tárgyal mindenféle, az internetes privacy védelmét szolgáló törvényjavaslatokat, a helyzet azonban az, hogy a privacy egy cseppet sem fontos a felhasználóknak... legfeljebb beszélni szeretnek róla. A privacy olyan, mint az időjárás: mindenki panaszkodik a privacysértések miatt, de senki nem tesz ellene semmit, írja a New York Times, és ez tökéletesen igaz. A Jupiter Research egy júniusi felmérése szerint a felhasználók 70 százaléka állította azt, hogy aggódik internetes privacyjének megsértése miatt, illetve egy másik felmérés szerint az interneten vásárlók fontosnak tartanák, hogy az e-kereskedelmi site-ok úgynevezett privacy policyn keresztül közzétegyék, hogy miként kezelik a felhasználók adatait... Vízi Patkány: Ezek nagyon is figyelemre méltó számok. Hoover: Azok hát, csak másként, mint ahogyan gondolnád. Ugyanis eközben a Privacy Leadership Initiative egy 2001-es felméréséből viszont az derül ki, hogy az internetezőknek alig 3 százaléka olvassa el figyelmesen a privacy policyt; és 64 százalékuk pedig legfeljebb 910 egy pillantást vet rájuk vagy soha meg sem keresi őket. Amikor a Yahoo! nemrégiben megváltoztatta az adatkezelési elveit, ez a site látogatóinak alig 0,3 %-át érdekelte. Pedig eléggé jelentős változásokról volt szó. Vagy hogy egy másik példát említsek: feltűnően kevesen használnak privacyvédő szoftvereket és így például olyanokat, melyek lehetővé teszik az anonim szörfölést a weben; cookiemenedzsert, aminek a segítségével ellenőrzésük alatt tarthatnák, hogy a különböző site-ok milyen azonosítókat (ezek a cookie-k) tehetnek le a gépükre, és akkor arról még nem is beszéltem, hogy csak nagyon ritkán találkozni valakivel, aki titkosítja a leveleit. Felőlem aztán nyugodtan hajtogathatják azt a felhasználók, hogy milyen fontos nekik a privacy ezekből a számokból világosan kiderül, hogy korántsem az. Nem véletlenül mondja azt Esther Dyson, a világhírű számítástechnikai szakember, hogy Nekem úgy tűnik, hogy az emberek demokráciát akarnak, de gyakran nem hajlandóak érte semmire, legyen bár szó szavazásról vagy arról, hogy megtegyék a legelemibb lépéseket privacyjük megvédéséért. Másfelől viszont amikor a McDonalds 20 cent kedvezményt ajánl a hamburgereire, azonnal hajlandóak megadni minden személyes információt. És a Jupiter felméréséből is az derül ki, hogy 100 internetezőből 82 bármit hajlandó elárulni egy újonnan induló kereskedelmi site-nak csak azért, hogy némi árengedményt kapjon. Egy Eric Goldman nevű jogász (Marquette University Law School) egyenesen azt kérdezi, hogy Ha ezek az emberek a lehető legkevesebbet sem hajlandóak tenni a saját (privacyjük) védelmében, akkor miért kellene a kormánynak foglalkoznia ezzel? Vízi Patkány: Azért én kapásból tudok példát mondani arra, hogy az embereket igenis érdekli a privacyjük: a magánéletük sérthetetlensége. Az amerikai Indiana államban, ahol meglehetősen komolyan veszik a telefonos zaklatásokat, a telefonos direktmarketingcégeknek rendszeresen közzé kell tenniük a do-not-call listákat, amikre azok iratkoznak fel, akik nem akarják, hogy vasárnap délután is mindenféle idétlen üzleti ajánlatokkal bombázzák őket. Steve Carter indianai államügyész szerint ezen a listán októberében 1,188,948 név volt megtalálható vagyis a lakosságnak mintegy a fele. Erősen hajlok arra a feltevésre, hogy ez a szám nagyjából megmutatja, hogy az embereknek a különböző túlzó állításokkal ellentétben (amik az egyáltalán nem fontos -tól a mindenkinek ez a legfontosabb -ig terjednek) mi a valódi álláspontjuk. És bár akadnak, akiket szemmel láthatóan tényleg nem érdekel az egész, a kormánynak akkor is feladata lenne, hogy... Hoover: Nocsak, nocsak! Legjobb tudomásom szerint te vagy a Szerző szócsöve, nem pedig én, és mégsem tetszik neked az önszabályozás? Vízi Patkány: De hol van itt az önszabályozás? Hoover: Hát ott, hogy szerintem nyugodtan bízzuk a piacra, hogy mennyi privacyt biztosít a felhasználóknak, és ha az egyik cég túlságosan pofátlan lesz, akkor legfeljebb nem tőle fognak vásárolni, hanem valaki mástól. Tulajdonképpen az emberek fogják eldönteni, hogy mekkora privacyre van vagy nincs szükségük, az üzlet pedig majd igazodik hozzájuk. A vásárlói viselkedés majd megmondja a cégeknek, hogy milyen szintű privacyt kell nyújtaniuk, mutat rá Goldman. Vízi Patkány: Akkor most álljunk meg egy pillanatra, ugyanis nekem is van egy idézetem. Lawrence Lessig jogászprofesszor viszont, aki az internetes szólásszabadság egyik legismertebb szakértője, arra mutat rá, hogy Hagyomány, hogy félünk a kormányzati szabályozástól, ám szemet hunyunk a magánszféra által érvényesített szabályozás fölött. Hoover: Vagyis? Szerinted mi a megoldás? 1011 Vízi Patkány: Nem biztos, hogy tudok egyértelmű választ adni. Egy, a számítógépes szakember John Glimore-nak tulajdonított mondás szerint az internet hibaként értelmezi a korlátozásokat és létrehozza a kerülő utakat. Ez azonban bármilyen jól hangozzék is, ostobaság, ugyanis az internet most is ugyanúgy szabályozva van, mint bármelyik másik média, és... Hoover: Ez neked szabályozás? Hiszen teljes az anarchia! Vízi Patkány: Dehogyis! Ha jobban belegondolsz, éppen az állami szabályozás az, ami biztosítja, hogy egyáltalán működhessen az internet, mert az állam az, ami gondoskodik róla, hogy az én weblapomon csak én jelentethessem meg az írásaimat; hogy más ne használhassa az én címemet, stb. Amiből viszont az következik, hogy cserébe ezekért a szolgáltatásokért az államnak joga van bizonyos követelésekkel fellépni a haszonélvezővel, a tulajdonossal, a szolgáltatóval... nevezd, ahogy tetszik... szemben. Az amerikai Legfelsőbb Bíróság már 1984-ben kimondta, hogy a bevásárló központok kötelesek helyet biztosítani a szólásszabadság gyakorlására. Vagyis az állam igenis beavatkozott abba, hogy mit tesznek a gazdag üzletemberek, de túl azon, hogy ezt a szólásszabadság érdekében tette ehhez azért volt joga, mert másfelől ő biztosította, hogy egyáltalán működhessenek a plázák. Hoover: Tehát akkor szerinted is az lenne a legjobb, ha mindent az állam szabályozna? Vízi Patkány: Na, ezt azért nem mondanám, ugyanis minden szabályozásnak akadnak hátulütői. Először is ott van ugye az átfogó törvények alkalmazása, ahol... Szerző: Ilyen például a magyar adatvédelmi törvény is. Vízi Patkány: Ha te mondod... az effajta szabályozás rendszerint a FIPS-ből (lásd a függelékben), vagyis az adatok kezelésére az Amerikai Egyesült Államokban még az 1970-es évek elején kidolgozott privacy-alapelvekből kiindulva átfogóan és kevés elemre visszavezetve mondja meg, hogy mit szabad (illetve nem szabad) tenni akkor, ha személyes adatokat kezelünk. Hoover: Tehát úgy gondolod, hogy ezt lenne érdemes választani? Vízi Patkány: Hát... David Banisar, a Privacy International igazgatóhelyettese szerint itt az szokott gondot okozni, hogy Egy átfogó rendszer megléte önmagában még nem biztosíték arra, hogy az adott országban valóban megfelelő védelemben részesülnek a privacyvel kapcsolatos jogok... a legerősebb törvény sem ér semmit, ha nem párosul hatékony végrehajtással. Akár úgy is fogalmazhatnék, hogy egy törvény éppen annyit ér, mint amennyire betartják. Szerző: Magyarországon is ez a fő probléma. Az, hogy bár jogaink és intézményeink egy része már megfelel a nyugati kritériumoknak, gyakorlatunk azonban még nem, ahogyan Székely Iván társadalmi informatikus jegyzi meg egyhelyütt. Vízi Patkány: Vannak azért itt más problémák is. Peter Swire, az Ohio State University jogászprofesszora éppen nemrégiben írt arról, hogy a jelenlegi amerikai közhangulat túlságosan is emlékeztet a kommunizmus elleni boszorkányüldözések hangulatára, és attól lehet tartani, hogy a terrorizmus elleni harcra hivatkozva vissza fogják szorítani az emberi jogokat. Hoover: Hé, az Első Alkotmánymódosítást (lásd a függelékben) senki nem támadja, és nem akarja korlátozni! Akkor meg mi a probléma? Bush elnök semmi mást nem csinál, mint ami ebben a helyzetben a kötelessége, és eközben egy ujjal sem nyúl hozzá a híres alapjogaitokhoz! 1112 Vízi Patkány: Köszönöm a végszót, Hoover, ezzel ugyanis már el is jutottunk a lényeghez. Az 1970-es évek közepén köztudott volt, hogy az FBI, a CIA és más ügynökségek törvénytelenségeket követnek el és engedély nélküli megfigyeléseket meg lehallgatásokat hajtanak végre, mondja Swire. Nem szabad megengedni, hogy a terrorizmusellenes szabályozások az elmúlt évtizedek kommunistaellenes gyakorlatát kezdjék követni. Még akkor sem, ha ezt éppen az emberek védelmére hivatkozva teszik. Mint mindjárt látni fogjuk, a kormányzat stratégiája súlyos tévedésen alapul, és ez az a pont, ahol már vissza is kanyarodhatunk a keretszabályozások problémáihoz. Ugyanis folytatja Swire az adminisztráció arra hivatkozik, hogy megvédik az Alkotmány által biztosított privacyjogokat. Ez kétségtelenül jól hangzik sajnos azonban a jelenlegi, hatékony privacyszabályozások legtöbbje nem az Alkotmányon alapul, hanem különböző törvényeken. És ezekre igenis szükség van, hiszen egy adott terület (mint amilyen az egészségügy vagy az adatbázisok) esetében nem várható el a bíróktól, hogy minden egyes pernél visszanyúljanak az alapokhoz, és neki kezdjenek néhány nagyon általános szabályt értelmezni. Ebben az esetben fennállna annak a veszélye, hogy a különböző bíróságok a különböző értelmezéseknek köszönhetően tökéletesen eltérő következtetésekre jutnak, és az egész áttekinthetetlenné válna. De mindent egybevetve az átfogó szabályozás még mindig szerencsésebb megoldás a szektoriálisnál, ahol ismét csak Banisar szerint a technológia haladásával egyes konkrét szabályok könnyen rugalmasságukat veszthetik. Hoover: Vagyis mint nálunk, az Amerikai Egyesült Államokban is? Annak is megvannak a maga előnyei, ha a telefonos lehallgatások például pontosan szabályozottak, de az interneten azt művelnek a fiúk, amit akarnak, mert az internet ugye nem telefon. Vízi Patkány: Igen, éppen erre gondoltam. Hogy a szektoriális szabályozás mindig csak egy meghatározott területre terjed ki (mondjuk a vezetékes telefonra), de ha megjelenik egy új technológia, akkor a törvényalkotóknak újabb szabályokat kell alkotniuk. Állandóan loholnak a változások után, de vajmi kevés esélyük van rá, hogy utol is érjék. Elvégre e szerint a modell szerint csak azt lehet szabályozni, ami már létezik, és a bíróságok arra kényszerülnek, hogy amikor egy új problémával találkoznak, akkor ismét hozzanak egy precedensértékű döntést. Hoover: Igen, mint például a Legfelsőbb Bíróság annak a marihuána-termesztőnek, Danny Lee Kyllonak az ügyében ben két nyomozó Agema Thermovision 210 hőkamera segítségével megállapította, hogy a ház falának... hogy finoman fogalmazzak... sajátos hőmintázata van, és ebből rájöttek, hogy Kyllo speciális lámpákat használ a kábítószer termesztéséhez. Úgyhogy annak rendje és módja szerint házkutatási parancsot kértek, és persze találtak is több mint 100 palántát. A közismerten liberális San Francisco-i Bíróság 1999-ben nem is látott semmi kivetnivalót a dologban, de június 11-én a Legfelsőbb Bíróság fogta magát, és úgy döntött, hogy mégsem lesz így jó, mert máskülönben sérül a Negyedik Alkotmánymódosítás... ami ugye védelmet biztosít az indokolatlan házkutatások ellen (lásd a függelékben). Lassanként kezdem érteni, hogy miért nem tetszik neked a szektoriális szabályozás, és hogy őszinte legyek, nekem is egyre kevésbé rokonszenves, hiszen ez nem is volt házkutatás, és egyáltalán nem is mentek be hozzá. Akkor meg mire fel, hogy... Vízi Patkány: Ennél azért kissé bonyolultabb a helyzet, Hoover! Még a konzervatív beállítottságú Antonin Scalia bíró is úgy fogalmazott, hogy ebben az esetben az volt a leglényegesebb kérdés, hogy a modern technológia mennyire csökkentheti a garantált privacyk körét... Ahol, miként itt is, a kormány olyan eszközöket alkalmaz, melyeket nem használnak elterjedten a mindennapi életben, és melyek lehetővé teszik, hogy a megfigyelők fizikai behatolás nélkül megtudják, hogy mi történik a ház falai mögött, ott a megfigyelés házkutatásnak minősül, és házkutatási parancs nélkül nem lehet végrehajtani. Sir Edward 1213 Coke már 400 évvel ezelőtt kimondta, hogy A saját háza mindenki számára kastély és erőd, és védelmet biztosít számára az igazságtalanság és erőszak ellen, illetve lehetővé teszi, hogy megpihenjen ; és most a bíróság ennek szellemében járt el. Hoover: Azért korántsem mindenkinek tetszett Scalia érvelése! Túl azon, hogy a Legfelsőbb Bíróság mindössze 5-4 arányban állt ki ennek a Kyllonak a védelmében (vagyis erősen ingott a léc), a liberális beállítottságú John Paul Stevens bíró például amellett volt, hogy meg kell különböztetni a falon keresztüli megfigyeléseket a falon kívüli megfigyelésektől (ez utóbbiak nem a ház belsejében lévő állapotot vizsgálják). Mivel itt mindössze falon kívüli megfigyelés történt, a nyomozóknak igenis joguk volt hőkamerát használni. Kár, hogy sokan voltak ugyan, akik józanul gondolkodtak, de nem elegen. Vízi Patkány: Szerintem viszont nem kár, és a történetnek különben sincs még vége. Elvégre Scalia azt állapította meg, hogy a kormány nem alkalmazhat a mindennapi életben még gyakorlatilag ismeretlennek számító eszközöket. Tehát ha majd a sarki vegyesboltban is hőkamerát árulnak, akkor a nyomozók számára is szabad lesz a vásár, és... Hoover: Jól van, jól van, pontosan értem, hogy mit akarsz mondani. Úgyhogy most már azt is elárulhatnád, hogy mi a bajod az önszabályozással. Elvégre ez volt a kiindulópont. Vízi Patkány: Ja igen, az önszabályozás. Egy-egy iparág képviselői időnként össze szoktak állni, és etikai kódexeket, viselkedési normákat meg hasonlókat dolgoznak ki és rendszerint az egész nem ér semmit. Persze tudom, hogy az internetezők az önszabályozást szokták preferálni, mert nem akarják, hogy az állam beleszóljon a dolgaikba, meg hozzá is vannak szokva a szabadsághoz és az anonimitáshoz... Hoover:... talán kissé túlságosan is. Vízi Patkány:...de ebből még nem következik, hogy a Nagy Testvér, vagyis az állam helyett jobb, ha a Kis Testvérekre, vagyis a különböző cégekre bízzuk, hogy eldöntsék: mit és hogyan szabad és mit nem. Mert ha ők hoznak létre egy önszabályozó szervezetet (amit természetesen ők is pénzelnek), akkor könnyen előállhat az a helyzet, hogy az önszabályozó szervezetnek az egyik szponzorát kellene megbüntetnie... és mivel ez roppant kínos tud lenni, ezért inkább nem teszik. A TRUSTe például, ami a saját állítása szerint független, nonprofit szervezet, és elvileg az lenne a célja, hogy megbízhatóvá tegye az internetet a felhasználók számára, egyszerűen megtagadta, hogy eljárást indítson az őt anyagilag is támogató Microsoft, illetve realnetworks ellen, pedig azok a szoftvereikbe rejtett kémprogramokat (úgynevezett spyware-t) használtak a felhasználóik különböző internetezési szokásainak megfigyelésére... De ebben nincs semmi meglepő. Ha te az előbb a Jupiter Research-re hivatkoztál, akkor én most hadd hivatkozzam a Forrester Research szakértőire, akik már 1999-ben azt írták egy kutatási jelentésükben, hogy a TRUSTe, a BBBOnline és az egyéb, hasonló, független privacyvédő csoportok megélhetési forrását az elektronikus kereskedelmet folytató társaságok jelentik, így ezek a csoportok egyre inkább az ágazat, nem pedig a fogyasztók érdekeit képviselik. Dyson meglehetősen kiábrándultan fogalmaz: Azok a csoportok, melyek azt mondják, hogy a fogyasztók érdekeit védik, gyakran saját ügyeikre összpontosítanak, s ezeknek több közük van a washingtoni hatalmi harcokhoz és a pénzszerzéshez, mint a tényleges fogyasztói érdekekhez. Hoover: Vagyis? Vízi Patkány: Vagyis egyelőre senki nem teheti meg, hogy nem védi a privacyjét. Hoover: Vagy legalábbis nem tehetné meg. 13 Több megjelenítése
LAWRENCE LESSIG SZABAD KULTÚRA LAWRENCE LESSIG SZABAD KULTÚRA A kreativitás természete és jövõje A mûnek erre a PDF formátumú elektronikus változatára a Creative Commons Attribution-NonCommercial (Jelöld Részletesebben Készítette: Sipos Anett. ipse.inspiro Üzleti és Közösségi Megoldások Kft.
1 A Magyar Tartalomszolgáltatók Egyesületének értékelése a 2011. év során a kiskorúak védelméhez kapcsolódóan megtett intézkedésekről; a témához kapcsolódó 2012. évi intézkedési lehetőségek Készítette: Részletesebben Puskás Tivadar Közalapítvány. PTA CERT-Hungary Nemzeti Hálózatbiztonsági Központ. 2012. I. negyedéves jelentés
Puskás Tivadar Közalapítvány PTA CERT-Hungary Nemzeti Hálózatbiztonsági Központ 2012. I. negyedéves jelentés Tartalom Bevezető...3 A PTA CERT-Hungary, Nemzeti Hálózatbiztonsági Központ tevékenysége számokban...4 Részletesebben Rendőrségi kamerás térfigyelés Magyarországon Választanunk kell a közbiztonság és az emberi jogok között?
Rendőrségi kamerás térfigyelés Magyarországon Választanunk kell a közbiztonság és az emberi jogok között? Horváth Zsolt Témavezető: Dr. Halmai Gábor, egyetemi tanár A civilizáció a társadalom privacy felé Részletesebben Készült a z ORTT Alka lmaz ott Kommuni ká ciótu domány i Intézete
Készült a z ORTT Alka lmaz ott Kommuni ká ciótu domány i Intézete Az emberek fejében megbíz mit kellene ás áb ól átállítani? Azon túl, hogy az új technológiát meg kell ismerni, az új technológiai eszközöket Részletesebben Rendőrségi kamerás térfigyelés Magyarországon
Széchenyi István Egyetem Deák Ferenc Állam- és Jogtudományi Kar Rendőrségi kamerás térfigyelés Magyarországon Választanunk kell a közbiztonság és az emberi jogok között? Készítette: Horváth Zsolt Konzulens: Részletesebben Rendőrségi kamerás térfigyelés Magyarországon
Széchenyi István Egyetem Deák Ferenc Állam- és Jogtudományi Kar Rendőrségi kamerás térfigyelés Magyarországon Választanunk kell a közbiztonság és az emberi jogok között? Készítette: Horváth Zsolt Konzulens: Részletesebben Az Institute for Historical Review kiadásának magyar nyelvû változata az IHR engedélyével. (www.ihr.org)
A TARTALOMBÓL: 66 kérdés és válasz a kamukauszttal.... 2 kapcsolatban Amit a mobil lehallgatásról tudni lehet.. 5 Cion Bölcsei....................... 8 Elgondolkodtató tudnivalók......... 12 két zsidó Részletesebben Adatvédelem a biometrikus adatok tükrében különös tekintettel a biometrikus útlevélre
Adatvédelem a biometrikus adatok tükrében különös tekintettel a biometrikus útlevélre Szerző: Nagy Klára Témavezető: Dr. Halmai Gábor, egyetemi tanár Nem sokra haladunk azzal, ha egyszerűn csak megpróbáljuk Részletesebben J e g y zőkönyv FVB-7/2011. (FVB-29/2010-2014.)
FVB-7/2011. (FVB-29/2010-2014.) J e g y zőkönyv az Országgyűlés Fogyasztóvédelmi bizottságának 2011. április 19-én, kedden, 9 óra 30 perckor a Képviselői Irodaház V. emelet 562. számú tanácstermében megtartott Részletesebben 20 ÉVES A KÜRT, AZ INFOSTRÁZSA INFORMÁCIÓBIZTONSÁG ÉS EGYÉB PIKÁNS ÜGYEK
Oldalcím 20 ÉVES A KÜRT, AZ INFOSTRÁZSA INFORMÁCIÓBIZTONSÁG ÉS EGYÉB PIKÁNS ÜGYEK Kedves Olvasó! Megtaláltuk a négylevelű lóherénket. Munka, felelősség, bizalom és siker. Ez van a leveleinkre írva. Mi Részletesebben A keresőmarketing és jövője - Online reklám Magyarországon
2 Budapesti Gazdasági Főiskola Külkereskedelmi Főiskolai Kar Nemzetközi Kommunikáció Szak Levelező tagozat Reklám szakirány A keresőmarketing és jövője - Online reklám Magyarországon Budapest, 2007. Készítette: Részletesebben KIBERHÁBORÚK 16 20 24 DIGITÁLIS FRONTOK 46 BALABIT: MACHINE LEARNING
Szuperszámítógépek vs. szuperbaktériumok 38 Lehetnek-e etikus gépeink? 32 Szingapúr, a high-tech város 30 Az észt e-rezidensek 36 A felhõ és a kkv-k boldogulása 29 digital business I. évfolyam 1. szám Részletesebben BIG DATA. QR kód. melléklet. Interjú Máth András Ringier Kiadó. RABBIT Online médiatervezés. Média Tehetségkutatók
MARKETINGKUTATÓ NRC#03 2012. tél ingyenes www.marketingkutato.hu BIG DATA QR kód ATM-használat vs. mobilfizetés Interjú Máth András Ringier Kiadó RABBIT Online médiatervezés Média Tehetségkutatók InternetPenetráció: Részletesebben NE LEGYENEK SZOFTVERSZABADALMAK ÍRTA: FLORIAN MÜLLER
NE LEGYENEK SZOFTVERSZABADALMAK ÍRTA: FLORIAN MÜLLER 1. BEVEZETÉS 5 Ne legyenek szoftverszabadalmak! 5 További magyarázat 6 2. ALAPVETŐ ISMERETEK 7 Az alapok 7 Mi az a szabadalom? 9 A webáruház példája Részletesebben 100 nap, amely megváltoztatta Magyarországot. 2010. szeptember 7. Orbán Viktor beszéde a Professzorok Batthyány Körének rendezvényén, Budapesten.
100 nap, amely megváltoztatta Magyarországot 2010. szeptember 7. Orbán Viktor beszéde a Professzorok Batthyány Körének rendezvényén, Budapesten. Tisztelettel köszöntöm Önöket, Hölgyeim és Uraim! Én ugyan Részletesebben MODERN ÜZLETI TUDOMÁNYOK FŐISKOLÁJA VERSENYTÁRSELEMZÉS ÉS HELYZETJELENTÉS AZ ONLINE MAGYAR BANKSZEKTORRÓL 2009. Konzulens: Dr.
MODERN ÜZLETI TUDOMÁNYOK FŐISKOLÁJA VERSENYTÁRSELEMZÉS ÉS HELYZETJELENTÉS AZ ONLINE MAGYAR BANKSZEKTORRÓL 2009 Konzulens: Dr. Kandikó József Főiskolai tanár Online marketing 2009 TARTALOMJEGYZÉK TARTALOMJEGYZÉK... Részletesebben Eszik Zoltán - Homér Imre ÜZLETFEJLESZTÉSI TIPPEK MÁSODPERCBEN 100 ÜZLETI MANTRA. Az ActionCOACH Magyarország ajánlásával
Eszik Zoltán - Homér Imre ÜZLETFEJLESZTÉSI TIPPEK 30 MÁSODPERCBEN 100 ÜZLETI MANTRA Az ActionCOACH Magyarország ajánlásával Eszik Zoltán - Homér Imre Budapest, 2012 100 Üzletépítő Mantra A következő oldalakon Részletesebben holnapra Magazin Interjú a jövőkutatás nagyasszonyával, Eleonora Masinival Peter Piot és jövőképe a járvány legyőzéséről
C I V I S T I Magazin Citizen Visions on Science Technology and Innovation Tekintettel a holnapra Interjú a jövőkutatás nagyasszonyával, Eleonora Masinival Peter Piot és jövőképe a járvány legyőzéséről Részletesebben Titkok, hazugságok, demokrácia
Titkok, hazugságok, demokrácia Noam Chomsky David Barsamian interjúkötete Független Média Kiadó Cím: Susan McCallister Az eredeti interjúk 1993. XII 6., 1994. //. 1., 1994. IV. 11., 1994. V.2. Transcripts: Részletesebben ELKÉPESZTŐ M L M TÉVHITEK
ELKÉPESZTŐ M L M TÉVHITEK B Ő V Í T E T T 3. KIADÁS Szerző: Kajárik Béla Részedre elküldte: Kajárikné Kovács Kati és Kajárik Béla Látogasd meg a honlapunkat: Kattints IDE! Copyright 2009, Minden jog fenntartva! Részletesebben Debreceni Egyetem Informatika kar. Reklám az Interneten
Debreceni Egyetem Informatika kar Reklám az Interneten Témavezető: Dr. Erdey László egyetemi docens Készítette: Jánvári Eszter gazdaságinformatikus hallgató Debrecen 2009 Az, hogy készített egy honlapot, Részletesebben SZAKDOLOGOZAT. Készítette: Milei Dániel
SZAKDOLOGOZAT Készítette: Milei Dániel 2012 Budapesti Gazdasági Főiskola KÜLKERESKEDELMI FŐISKOLAI KAR Nemzetközi Gazdálkodás szak 2006/2007 tagozat Külgazdasági Vállalkozás szakirány Az e-commerce, mint Részletesebben Kiemelt ajánlatunk Egyedi ajánlatunk Önnek
Kiemelt ajánlatunk Egyedi ajánlatunk Önnek Brian Tracy AZ ELADÁS PSZICHOLÓGIÁJA Brian Tracy Az eladás pszichológiája Hogyan értékesíthetsz többet, könnyebben és gyorsabban, mint valaha gondoltad volna Részletesebben INFORMATIKA AZ ÖRDÖG KEZÉBEN
INFORMATIKA AZ ÖRDÖG KEZÉBEN Készítette: Klucsik J. Péter 2012-ben 1 / 77 2 / 77 KÖSZÖNETNYILVÁNÍTÁS Nagy tisztelettel és szeretettel köszönöm meg ezúton is, felkért és elhivatott mind lelkészi, mind műszaki, Részletesebben Koldulunk ESÉLYEK ÉS LEHETŐSÉGEK. erre-arra-amarra MELLÉKLET. Ferge Zsuzsával Szegvári Katalin beszélgetett
MELLÉKLET ESÉLYEK ÉS LEHETŐSÉGEK Esélyegyenlőségi melléklet 2010. január február A 2010-es évet az Európai Parlament és az Európa Tanács A szegénység és a társadalmi kirekesztés elleni küzdelem európai Részletesebben Félszáz érdekesség az informatika területéről. Érettségi 2013. Válogatta: Nagy-Szakál Zoltán 2013.
Félszáz érdekesség az informatika területéről Érettségi 2013. Válogatta: Nagy-Szakál Zoltán 2013. A szöveggyűjtemény a 2013-as érettségi mellékletét képezi. Az érettségizők a tételük mellett az alábbi Részletesebben Szendrei Ferenc: A pénzmosás
Pécsi Tudományegyetem Állam- és Jogtudományi Kar Doktori Iskola Szendrei Ferenc: A pénzmosás PhD értekezés Témavezető: Dr. habil. Gál István László egyetemi adjunktus PTE-ÁJK Büntetőjogi Tanszék Pécs 2010 Részletesebben Heti sajtófigyelő 2014. 10. 31.
Heti sajtófigyelő 2014. 10. 31. Lesz egységes munkanélküli segély az EU-ban? Merkel nem enged az unión belüli mozgás elvéből Így alakul a cafeteria 2015-ben Munkajogviszony és munkaszerződés: nem ugyanaz Részletesebben J e g y zőkönyv. Ikt.sz.: RE/81-5/2012. RE-1/2012. sz. ülés (RE-6/2010-2014. sz. ülés)
Ikt.sz.: RE/81-5/2012 RE-1/2012. sz. ülés (RE-6/2010-2014. sz. ülés) J e g y zőkönyv az Országgyűlés Foglalkoztatási és munkaügyi bizottsága Rehabilitációs albizottságának 2012. december 12-én, szerdán Részletesebben 2016 © DocPlayer.hu Adatvédelmi irányelvek | Szolgáltatási feltételek | Visszajelzés

References: Bíróság 
 Bíróság 
 Bíróság 
 Bíróság 
 bíróság 
 Bíróság